Source: http://fvt.tuke.sk/fakulta/oznamy/211
Timestamp: 2020-02-25 13:36:40+00:00

Document:
Ústavy a katedry
Legislatíva a systém manažérstva kvality
Inžinierkse štúdium
Členstvá v komisiách, vedeckých radách a redakčných radách
Špičkový vedecký tím na FVT
Email klient TUKE
Vnútorný predpis TUKE v zmysle § 49 ods. 3 písm. b) Štatútu TUKE
Výňatok zo študijného poriadku Technickej Univerzity v Košiciach v znení dodatku č. 1 až 5
§ 13 Zápis do nasledujúceho obdobia štúdia, zápis predmetov a ostatných povinností
(6) Ak študent mal počas štúdia študijného programu zapísaný predmet a tento neuzavrel, má právo zapísať si ho opakovane ešte raz, najneskôr však v nasledujúcom akademickom roku štúdia. Po neúspešnom absolvovaní opakovane zapísaného predmetu je študent vylúčený zo štúdia podľa § 66 ods. 1 písm. c) zákona.
§ 14 Absolvovanie predmetov v bakalárskom a inžinierskom štúdiu
(1) Študent úspešne absolvuje (tzv. uzavrie) predmet, ak splní stanovené podmienky, preukáže požadované vedomosti a zručnosti pri stanovenej kontrole štúdia predmetu a tým získa za predmet stanovený počet kreditov.
(2) Ak študent zapísaný predmet neuzavrel, môže si ho jedenkrát opakovane zapísať v súlade s § 13, ods. 6 až 11 tohto poriadku. Pri opakovanom zápise predmetu je študent povinný splniť všetky podmienky predpísané pre úspešné absolvovanie predmetu.
§ 16 Skúšky
(19) Ak bol študent na skúške hodnotený klasifikačným stupňom „nedostatočne“, má právo na jeden opravný termín. Rektor alebo dekan môže v každom akademickom roku udeliť študentovi na základe jeho písomnej žiadosti druhý opravný termín najviac z dvoch predmetov.
Žiadosť o druhý opravný termín si študenti vypíšu na študijnom oddelení fakulty v úradných hodinách.
§ 17 Kontrola štúdia a podmienky pre pokračovanie v štúdiu
(1) Kontrola štúdia sa uskutočňuje na základe počtu získaných kreditov.
(2) Študent v 1. roku štúdia bakalárskeho, inžinierskeho alebo magisterského študijného programu môže pokračovať v štúdiu v letnom semestri, ak získal za prvý (zimný) semester štúdia tohto študijného programu
a) minimálne 12 kreditov v dennej forme štúdia,
b) minimálne 10 kreditov v externej forme štúdia.
(3) Študent bakalárskeho, inžinierskeho alebo magisterského študijného programu môže pokračovať v štúdiu v ďalšom akademickom roku, ak získal za prechádzajúci akademický rok
a) aspoň 36 kreditov v dennej forme štúdia,
b) aspoň 30 kreditov v externej forme štúdia.
Odporúčame študentom, aby si vo vlastnom záujme prečítali Študijný poriadok TUKE zverejnený na www.tuke.sk (ŠTÚDIUM - Legislatíva týkajúca sa štúdia - Študijný poriadok TUKE).
© Fakulta výrobných technológií, created by Software Solution

References: § 49

§ 13
 § 66

§ 14
 § 13

§ 16

§ 17